# José Luis Meiszner

José Luis Meiszner Vittore (Quilmes, Argentina, 8 de febrer de 1946) més conegut com a José Luis Meiszner, és un advocat i dirigent esportiu argentí. Va ser president del Quilmes Atlético Club en quatre ocasions, secretari general de l'Associació del Futbol Argentí (AFA) entre els anys 1986 i 2011, i secretari general de la Confederació Sud-americana de Futbol (CONMEBOL) entre els anys 2011 i 2015.
A finals de 2015 va ser acusat de corrupció pel Departament de Justícia dels Estats Units en el conegut com a Cas Fifagate. L'extradició sol·licitada per les autoritats estatunidenques no va prosperar.
El novembre de 2019, José Luis Meiszner va ser inhabilitat a perpetuïtat per la FIFA.

## Trajectòria

Meiszner va estar vinculat des de molt jove al Quilmes Atlético Club (QAC), club del qual va ser dirigent durant més de trenta anys i president en quatre períodes diferents. L'any 1995, sota el seu mandat i amb motiu del centenari del club Quilmes, va inaugurar el nou estadi batejat en honor seu com a Estadio Centenario José Luis Meiszner.
Va fer carrera professional com a home de confiança i mà dreta del que fou president de l'AFA, l'influent home fort del futbol sud-americà, Julio Grondona. L'any 1986 va ser nomenat secretari general de l'AFA, càrrec que va exercir fins a l'any 2011.
L'any 2011 va assumir la secretaria general de la CONMEBOL després que el també argenti, Eduardo Deluca, dimitís per raons personals. El novembre de 2015, Meiszner va presentar la dimissió del seu càrrec, just pocs dien abans que fos acusat de corrupció per la justícia dels Estats Units.
L'any 2016, l'estadi batejat en honor seu va ser rebatejat amb el nom de Estadio Centenario Ciudad de Quilmes.

## Fifagate

El 3 de desembre de 2015, Meiszner va ser un dels setze acusats addicionals per la justícia nord-americana en la segona gran relació d'implicats en el denominat Cas Fifagate.
Segons la fiscalia de Nova York, Meiszner hauria rebut importants quantitats de diners a canvi d'afavorir l'adjudicació de contractes de drets de futbol a determinades empreses de màrqueting.
La justícia dels Estats Units va demanar la seva extradició pels delictes de frau electrònic i blanqueig de capitals. Meiszner es va lliurar a les autoritats de Quilmes i va quedar en llibertat sota arrest domiciliari a l'espera de la decisió definitiva sobre la demanda d'extradició.
El 8 d'octubre de 2018, el jutge Armella va rebutjar la petició d'extradició sol·licitada per la justícia dels EUA. El jutge va argumentar en la seva decisió que Meiszner ja estava sent investigat a l'Argentina per delictes similars.
El 12 de novembre de 2019, José Luis Meiszner va ser inhabilitat a perpetuïtat pel Comitè d'Ètica de la FIFA i multat amb un milió de francs suïssos per haver infringit l'article 27 (suborn) del codi ètic.
El 6 d'abril de 2020, un tercer escrit de la fiscalia estatunidenca va ampliar les acusacions pel cas Fifagate a quatre implicats més. En el mateix escrit es van reformular les acusacions a tretze dels implicats en els escrits anteriors. Un d'aquests tretze era José Luis Meiszner, al que s'acusava ara de blanqueig de capitals, frau electrònic i conspiració per a delinquir.

## Referències

* ↑ «Grondonistas de pura cepa» (en castellà). Olé (Argentina), 03-12-2015. [Consulta: 23 octubre 2019].
* ↑ «Los 16 dirigentes latinoamericanos de FIFA que acaban de ser acusados de corrupción por Estados Unidos» (en castellà). BBC Mundo, 03-12-2019. [Consulta: 21 octubre 2019].
* ↑ «FIFA-Gate: la Justicia negó la extradición de Meiszner a EEUU» (en castellà). Doble Amarilla (Argentina), 08-02-2018. [Consulta: 23 octubre 2019].
* ↑ «FIFA inhabilita a Burga y a exsecretarios de CONMEBOL» (en castellà). Los Angeles Times, 12-11-2019. [Consulta: 13 novembre 2019].
* ↑ «Quién es José Luis Meiszner» (en castellà). Infonews, 03-12-2015. Arxivat de l'original el 23 d’octubre 2019. [Consulta: 23 octubre 2019].
* ↑ «Historia» (en castellà). Quilmes Atlético Club. [Consulta: 23 octubre 2019].
* ↑ «La mano derecha de Grondona llega a la Conmebol» (en castellà). Paraguay Deportes, 28-12-2011. [Consulta: 23 octubre 2019].
* ↑ Czyz, Fernando. «José Luis Meiszner deja de ser secretario general de la Conmebol y su lugar lo ocupará otro argentino» (en castellà). La Nación (Argentina), 26-11-2015. [Consulta: 23 octubre 2019].
* ↑ Tamagni, Rodrigo. «Por qué el estadio de Quilmes dejará de llamarse José Luis Meiszner» (en castellà). Infobae (Argentina), 26-08-2016. Arxivat de l'original el 28 de juny 2018. [Consulta: 23 octubre 2019].
* ↑ «Sixteen Additional FIFA Officials Indicted for Racketeering Conspiracy and Corruption» (en anglès). The US Department of Justice, 03-12-2015. [Consulta: 21 octubre 2019].
* ↑ «The United States Attorney Charges» (en anglès). The US Department of Justice, 25-11-2015. [Consulta: 23 octubre 2019].
* ↑ Sosa, José. «Ordenan la captura del argentino Meiszner» (en castellà). El Doce (Argentina), 03-12-2015. [Consulta: 23 octubre 2019].
* ↑ Czyz, Fernando. «FIFAgate: se entregó José Luis Meiszner, que tenía pedido de captura internacional» (en castellà). La Nación (Argentina), 09-12-2015. [Consulta: 23 octubre 2019].
* ↑ Henao, Luis Andrés. «Argentina rechaza pedido de extradición de Meiszner» (en castellà). AP News, 08-02-2018. [Consulta: 23 octubre 2019].
* ↑ «Adjudicatory chamber of the independent Ethics Committee sanctions former CONMEBOL officials» (en anglès). FIFA, 12-11-2019. [Consulta: 13 novembre 2019].
* ↑ «Three Media Executives and Sports Marketing Company Indicted in FIFA Case» (en anglès). The US Department of Justice, 06-04-2020. [Consulta: 16 abril 2020].
* ↑ «The Grand Jury Charges. Superseding indictment» (pdf) (en anglès). The US Department of Justice, 06-04-2020. [Consulta: 16 abril 2020].